98/5/EY: Komission päätös, tehty 9 päivänä joulukuuta 1997, sikatilojen eläinten terveyttä koskevan hallinnon koeluonteisen atk-järjestelmän (INFOPORC) aloittamisesta Ranskassa (ETA:n kannalta merkityksellinen teksti)



Virallinen lehti nro L 001 , 03/01/1998 s. 0022 - 0025



KOMISSION PÄÄTÖS, tehty 9 päivänä joulukuuta 1997, sikatilojen eläinten terveyttä koskevan hallinnon koeluonteisen atk-järjestelmän (INFOPORC) aloittamisesta Ranskassa (ETA:n kannalta merkityksellinen teksti) (98/5/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 37 artiklan 2 kohdan, sekä katsoo, että Ranskan viranomaiset ovat pyytäneet komissiota säätämään sikatilojen eläinten terveyttä koskevan hallinnon koeluonteisen atk-järjestelmän (INFOPORC) aloittamisesta Ranskassa, tähän järjestelmään kuuluu sikatilarekisterin pito ja eläinten liikkeiden tunnistaminen; tämän kaltainen toimi kuuluu neuvoston päätöksen 90/424/ETY 37 artiklan määräysten soveltamisalaan, tämän järjestelmän aloittamisella pyritään eläinten terveyteen liittyvien toimien hallitsemiseen siten, että sikakarjojen terveydentilasta on saatavilla tiedot reaaliajassa ja eläinten liikkeitä pystytään hallinnoimaan paremmin; tämän aloittaminen helpottaa osaltaan eläinten liikkeiden tunnistamista ja jäljittämistä yhteisön eläinten terveyden tason parantamista varten, ja se kuuluu tämän vuoksi komission ensisijaisiin tavoitteisiin, Ranskan viranomaiset ovat antaneet tämän koeluonteisen atk-järjestelmän toteuttamisen Association Régionale Interprofessionnelle Porcine de Bretagne (ARIP) -järjestölle; julkiset viranomaiset valvovat toteuttamista, aikanaan on tarpeen arvioida sekä järjestelmän toteuttaminen että sen eläinten terveyttä koskevat tulokset järjestelmän laajentamisen mahdollisuuden tutkimiseksi, olisi vahvistettava yksityiskohtaiset säännöt toimien järjestämisestä sekä yhteisön rahoitusosuus, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tämän päätöksen osalta teknisestä toteutuksesta vastuussa oleva viranomainen on Association Régionale Interprofessionnelle Porcine de Bretagne (ARIP) -järjestö, jota edustaa sen puheenjohtaja. Tämä elin toimii maataloudesta, kalastuksesta ja elintarvikkeista vastuussa olevan ministeriön yleisen valvonnan alaisena. - Eläinten terveyttä koskevat seikat asetetaan Côtes d'Armorin, Finistèren, Ille et Vilainen ja Morbihanin eläinlääkäripalvelujen hallinnon valvontaan; - Tunnistamisen tekniset seikat asetetaan Côtes d'Armorin, Finistèren, Ille et Vilainen ja Morbihanin departementtikohtaisten laitosten valvontaan; - Rahoitukseen liittyviä seikkoja valvoo Bretagnen maa- ja metsätalouden alueellinen hallinto. 2 artikla Vastuussa oleva viranomainen sitoutuu: - laatimaan, kehittämään ja aloittamaan sikatilojen eläinten terveyttä koskevan hallinnon koeluonteisen atk-järjestelmän (INFOPORC), jonka sisältö ja aikataulu on esitetty liitteessä I. Toimi alkaa tämän päätöksen tiedoksiantopäivänä ja päättyy 31 päivänä joulukuuta 1998. - esittämään komissiolle ja jäsenvaltioille pysyvän eläinlääkintäkomitean yhteydessä kaksi kertomusta 1 päivänä kesäkuuta 1998 toimen etenemisestä sekä lopullisen kertomuksen 31 päivänä maaliskuuta 1999. 3 artikla 1. Komission rahoitusosuus vahvistetaan 20 prosentiksi soveltuvista menoista, kuitenkin enintään 200 000 ecuksi. 2. Edellä 1 kohdassa tarkoitetut menot ovat seuraavat: - atk-laitteiden (keskuspalvelimet, käyttäjien työasemat) hankinta ja asentaminen; - ohjelmien ostaminen ja kehittäminen; - järjestelmän aloittamiseen liittyvät kulut (yleiset taidot, taidot atk-, koulutus- ja käyttösovellusalalla); - ylläpitoon ja lopulliseen arviointiin liittyvät kulut. 4 artikla 1. Yhteisön taloudellinen osallistuminen myönnetään Ranskan viranomaisille perusteena olevien asiakirjojen esittämisen jälkeen. Ranskan viranomaisten on esitettävä komissiolle viimeksi mainitut asiakirjat. 2. Menojen arvioitu aikataulu on seuraava: - 1997: 35 prosenttia - 1998: 65 prosenttia. 3. Ranskan viranomaisten pyynnöstä voidaan antaa ennakko, joka vastaa enintään 40 prosenttia koko yhteisön rahoitusosuudesta. Vastuussa Ranskan viranomaisen on esitettävä hakemus ennen 15 päivää joulukuuta 1997. 4. Perusteena olevat asiakirjat on esitettävä viimeistään 30 päivänä kesäkuuta 1999. 5 artikla Komissio tekee vastuussa olevan viranomaisen laatiman lopullisen kertomuksen perusteella arvion järjestelmän soveltuvuudesta sikatilojen eläinten terveyttä koskevaan hallintoon. Tämän arvion perusteella voidaan tehdä uusi tämän järjestelmän mukauttamista koskeva päätös. 6 artikla Tämä päätös on osoitettu Ranskan tasavallalle. Tehty Brysselissä 9 päivänä joulukuuta 1997. Komission puolesta Franz FISCHLER Komission jäsen (1) EYVL L 224, 18.8.1990, s. 19 (2) EYVL L 168, 2.7.1994, s. 31 LIITE I Koeluonteinen atk-järjestelmä on laadittu Aujezskyn taudin valvontaa varten. Sen avulla saadaan kokemusta standardoidun eläinten terveyttä koskevan valvontajärjestelmän toteuttamisesta alueilla, joilla on paljon eläimiä. Käytetty atk-järjestelmä voisi toimia perustana sikatilarekistereitä ja eläinten liikkeitä koskevien tietokantojen ylläpitoon liittyvien järjestelmien toteuttamiselle. Hanke kuuluu eläinten liikkeiden tunnistamista ja jäljittämistä koskevaan toimeen, jonka avulla pyritään eläinten terveydentilan valvontaan ja tiloilla vallitsevan terveystason parantamiseen. 1. Sisältö Ratkaisuun sisältyy kaksi tärkeää toimea: - sikatilarekisterin pito - eläinten liikkeiden tunnistaminen Näillä kahdella toimella pyritään eläinten terveyteen liittyvien toimien hallitsemiseen siten, että karjojen terveydentilasta on saatavilla tiedot reaaliajassa ja eläinten liikkeitä pystytään hallinnoimaan paremmin. A. Sikatilarekisterin pito Sikatilarekisterin pito perustuu yhteisen viiterekisterin perustamiseen. Jokainen osallistuja (eläinlääkintäpalvelut, laboratoriot, jalostajat, tuottajien ja eläinlääkäreiden ryhmittymät) sitoutuu tämän rekisterin toteuttamiseen siten, että hän ilmoittaa tietokoneitse hallussaan olevat tiedot. Varmennusta koskevista säännöistä sovitaan. Näistä tiedoista seulotaan tarvittavat (karjan tunnistus, maantieteellinen sijainti, toiminnan laatu, terveyttä koskevat tiedot ja niin edelleen). Pääsyä yhteiseen rekisteriin säännellään kunkin osallistujan tehtävien ja toimivallan mukaan. Atk-järjestelmään kuuluu telematiikkayhteys eri paikkojen (noin neljänkymmenen) välillä ja keskitetty atk-hallinnoinnin järjestely. B. Eläinten liikkeiden tunnistaminen Toistaiseksi järjestelmän avulla pyritään saamaan kokonaistiedot sikojen liikkeistä. Ensimmäisessä vaiheessa painopiste on porsaiden liikkeiden tunnistamisessa (jalostuskarjoista lihotuskarjoihin). Eläinten liikkeitä koskee sama atk-järjestelmä kuin sikatilarekisterin pitämistä. Tiedoista seulotaan jokaisen liikkeen osalta lähtösikatila, määräpaikkana oleva sikatila ja kuljetusta koskevat tiedot. 2. Aikataulu A. Ensimmäinen vaihe: tämän päätöksen antaminen tiedoksi 1.5.1998 Tähän vaiheeseen kuuluu: - ohjelmien valmistelu (soveltaminen ja yhteydet); - atk-laitteiden osto ja asennus (palvelimet, verkkoyhteydet); - yhteyksiin liittyvien laitteiden osto ja asentaminen (modeemit ja niin edelleen); - yhteisen viiterekisterin laatiminen; - testien suorittaminen erityisillä alueilla. B. Toinen vaihe: 1.5.1998-31.12.1998 Tämä vaihe on toiminnallinen. Siihen kuuluu: - järjestelmän moitteettoman toiminnan varmistaminen; - mahdollisten toiminnallisten puutteellisuuksien korjaaminen; - sekä teknisten seikkojen että järjestelmän soveltuvuuden sikatilojen eläintenterveyttä koskevaan hallintoon arvioiminen. LIITE II KUSTANNUSARVIO Toimien kokonaisuudesta tehdään tarjouspyyntö voimassa olevan sääntelyn mukaisesti. >TAULUKON PAIKKA>